Foto: FAH

MINISTARSTVO financija gasi Samostalni sektor za otkrivanje poreznih prijevara, a Ana Dorić Škeva, dosadašnja načelnica, dala je otkaz. Indexu je to potvrdio bivši ministar financija Boris Lalovac.



"Da, nažalost istina je da gase ured i da Ana Dorić Škeva odlazi. Pitam se zašto gase ured koji je u godinu dana otkrio preko 1 milijardu kuna prevara. To je loše za RH", rekao je Lalovac za Index.



Istaknuo je kako je taj ured koji je otkrivao najveće porezne prijevare u Hrvatskoj osnovan uz sugestije američke porezne uprave.



"Najbolji financijski stručnjaci su bili dio tog tima koji je otkrivao takve prijevare. Ukidaju ga nakon otkrića porezne utaje od 600 milijuna kuna? Rekli su da će ukidati uhljebe u agencijama, a kad ono pao je porezni USKOK. Znakovito", kazao je Lalovac.



Upravo je on osnovao ovaj Sektor i doveo Anu Dorić Škeva na njegovo čelo, zbog znanja, iskustva i sad je u školu što je Ministarstvo financija odlučilo ugasiti ovaj Sektor.



Službeni odgovor od Ministarstva financija nam pak još uvijek nije stigao.









